10. Anlægsbevilling - Ny boligudstykning og vejanlæg ved [adresse] i 
Norring 
Tidl. politisk behandling
Forventet sagsgang
TM-U, ØK, BY
Lovgrundlag
Lokalplan nr. 435, vejloven
SAGENS INDHOLD
Byrådet skal i denne sag tage stilling til en anlægsbevilling på i alt 30,2 mio. kr. til 
byggemodning af et nyt boligområde og areal til skole og daginstitution samt etablering 
af adgangsvej fra [adresse] i Norring.
Den nye udstykning, som omfatter ca. 27 parcelhusgrunde samt et mindre areal til 
etablering af tæt-lav bebyggelse, vil realisere den østlige del af lokalplan 435.
Herudover omfatter projektet etablering af et signalreguleret kryds på [adresse], 
delvis nedrivning af eksisterende bebyggelse ved [adresse] 38, arkæologiske 
udgravninger, samt etablering af en samlet vejadgang til lokalplanområdet, herunder 
den kommende skole og daginstitution.
Projektafgrænsningen fremgår af det vedhæftede kortbilag ”Nyt boligområde og 
adgangsvej ved [adresse] i Norring”.
Moesgaard Museum har i 2024 på bestilling fra [adresse] gennemført 
forundersøgelser af lokalplanområdet, hvilket omfatter etablering af søgerender samt 
registrering af eventuelle fortidsminder.
På baggrund af resultaterne fra forundersøgelserne har Moesgaard Museum 
konkluderet, at der er fremkommet betydelige forekomster af fortidsminder, som 
potentielt vil blive destrueret af de planlagte anlægsarbejder.
Der er derfor behov for at gennemføre arkæologiske udgravninger i betydeligt omfang, 
hvis udstykning og byggemodning skal gennemføres som forudsat i forbindelse med 
lokalplanlægningen.
De arkæologiske udgravninger vil forventeligt blive gennemført i 2. halvår 2025.
Byggemodningen vil ske i overensstemmelse med lokalplan nr. 435 – Skole, 
daginstitution og boligområde i Conny Mathiesen.
Tidsplanen 
for 
byggemodningen 
af 
området 
indebærer, 
at 
projektering, 
myndighedsbehandling, samt udbud af anlægsprojekt forventes afsluttet i 1. kvartal 
2026. Anlægsarbejdet forventes gennemført i perioden april til november 2026.
[adresse]: EMN-2024-01971
Dok-ID: 3903002
Sagsbehandler: chhn
Byrådet
24. juni 2025 19.00
VURDERING
Teknik og Miljø vurderer, at der er behov for at iværksætte projektering og 
myndighedsbehandlingen af byggemodningsprojektet på nuværende tidspunkt, for at 
sikre rettidig vejadgang til opførsel af den planlagte skole og daginstitution.
På baggrund af resultaterne fra forundersøgelserne har Moesgaard Museum 
udarbejdet 
en 
faglig 
argumentation, 
som 
underbygger 
udpegningen 
af 
udgravningsarealet. Udpegningen af arealet, herunder argumentationen herfor er 
efterfølgende godkendt af Slots- og Kulturstyrelsen.
Udpegningen omfatter et areal på ca. 7 ha, hvor der er konstateret intensive 
anlægsspor, som indledningsvist er dateret til perioden fra førromersk jernalder til 
middelalder og nyere tid.
Det udpegede udgravningsarealer fremgår af vedhæftede kortbilag ”Udgravningsareal 
– [adresse]”.
Detaljerede beskrivelser af fortidsminderne fremgår af det vedhæftede bilag 
”Damsbrovej – Faglig argumentation”. 
Det er Teknik og Miljøs vurdering, at det ikke er muligt at foretage projekttilpasninger, 
som vil kunne begrænse eller eliminere behovet for arkæologiske udgravninger. Det 
skyldes, at fundene omfatter en betydelig del af det lokalplanlagte areal.
Krydsombygningen og etablering af signalregulering på [adresse] vil kræve 
erhvervelse af arealer fra de tilgrænsende ejendomme, hvilket som udgangspunkt 
forventes håndteret via frivillige aftaler. 
Teknik 
og 
Miljø 
vurderer, 
at 
der 
kan 
blive 
behov 
for 
at 
iværksætte 
ekspropriationsprocedure med henblik på at erhverve arealer fra matrikel nr. 5d, 5n, 6a, 
10d og 36 Norring By, Foldby, hvis indgåelsen af frivillige aftaler mod forventning giver 
anledning til udfordringer. 
Udbud og salg af boliggrunde forventes at kunne gennemføres i 4. kvartal 2026.
ØKONOMI
Anlægsudgifterne til de arkæologiske udgravninger, projektering og byggemodning 
udgør overslagsmæssigt 30,2 mio. kr. fordelt som følger:
Aktivitet
Beløb kr.
Jord- og miljøtekniske undersøgelser
300.000
Arkæologiske udgravninger
4.800.000
Opmåling og udstykning
750.000
Projektering, udbud, tilsyn og projektledelse
700.000
Vej- og stianlæg
8.100.000
Malthe Lund og nyt signalanlæg
3.000.000
Nedrivning af eksisterende bygning
550.000
Belysning
800.000
Beplantning og fællesarealer
750.000
Tilslutningsafgifter
8.700.000
Drift af området i salgsperioden
150.000
Uforudsete udgifter
1.600.000
I alt
30.200.000
 
Udover ovennævnte anlægsudgifter vil der i 2026 være en udgift til vejafvandingsbidrag 
på overslagsmæssigt 420.000 kr., der skal konteres som en driftsudgift.
Oskar Jensen bliver endeligt fastsat på baggrund af Favrskov Spildevands 
takster som en procentdel af anlægsudgiften til regnvandsanlægget.
Der er i Budget 2025-28 afsat et rådighedsbeløb på 10,9 mio. kr. i 2025 på 
jordforsyningsområdet til krydsombygning på [adresse] samt vejforsyning og 
byggemodning af lokalplanens delområde V, som omfatter byggefeltet til den 
kommende skole og daginstitution.
Det er Teknik og Miljøs vurdering, at udgifterne til de planlagte aktiviteter i 2025, som 
omfatter projektering, myndighedsbehandling samt arkæologiske udgravninger, vil 
kunne afholdes af det afsatte rådighedsbeløb.
Teknik og Miljø foreslår derfor, at de arkæologiske udgravninger midlertidigt 
finansieres af afsatte rådighedsbeløb i 2025, samt at de resterende udgifter til 
realisering af det samlede byggemodningsprojekt, som andrager 19,3 mio. kr., 
indarbejdes i budgetlægningen for 2026-29 på jordforsyningsområdet. 
Favrskov Kommunes årlige udgifter til drift og vedligehold af de færdige vej- og stianlæg 
vil udgøre overslagsmæssigt 145.000 kr. og omfatter hovedsageligt vintervedligehold, 
drift af vejbelysning, drift af vejtræer, kantstensfejning, drift og vedligehold af 
signalanlæg, asfaltvedligehold samt drift og vedligehold af vejafvandingsanlæg. 
Driftsudgifterne vil blive indarbejdet i forbindelse med den tekniske budgetlægning for 
2026-29 på vejdriftsområdet. 
Udgifterne til byggemodningen af området vil blive modsvaret af løbende indtægter fra 
salg af grunde.
INDSTILLING
Direktøren for Teknik og Miljø indstiller til Byrådet:
1.
At der i forbindelse med budgetlægningen for 2026-29 indarbejdes en udgift på 
19,3 mio. kr. på jordforsyningsområdet i 2026 til byggemodning og udstykning af 
boligområdet nord for [adresse], samt gennemførsel af arkæologiske 
udgravninger.
2.
At der gives en anlægsbevilling på 30,2 mio. kr. til byggemodning af det samlede 
lokalplanområde, finansieret af de afsatte rådighedsbeløb på 10,9 mio. kr. i 2025 
og 19,3 mio. kr. i 2026.
3.
At der i forbindelse med budgetlægningen for 2026-29 indarbejdes en 
enkeltstående udgift på 420.000 kr. i 2026 til afholdelse af vejafvandingsbidrag.
4.
At der i forbindelse med budgetlægningen for 2026-29 indarbejdes en årlig udgift 
på 145.000 kr. til drift af vej- og stianlæg.
5.
At der i nødvendigt omfang kan iværksættes ekspropriationsprocedure med 
henblik på at erhverve arealer fra matrikel nr. 5d, 5n, 6a, 10d og 36 Norring By, 
Foldby til krydsombygningen på [adresse]. 
BESLUTNING
Teknik- og Miljøudvalget, 4. juni 2025:
Fraværende: Ingen
Indstilles godkendt.
Økonomiudvalget, 17. juni 2025:
Fraværende: Trine Andreasen, Steve Mortensen
Indstilles godkendt.
Byrådet, 24. juni 2025:
Fraværende: Nete Mortensen, Leif Bertelsen
Godkendt.
Bilag
1.
Kortbilag - Nyt boligområde og adgangsvej ved [adresse] i [adresse] 
(3906845)
2.
Kortbilag - Udgravningsareal - Damsbrovej (3908286)
3.
Damsbrovej - Faglig Argumentation (3906817)
